**A szervezet bemutatása**

A Fővárosi Katasztrófavédelmi Igazgatóság alapvető rendeltetése a budapesti lakosság élet- és vagyonbiztonságának, a nemzetgazdaság és a kritikus infrastruktúra elemek biztonságos működésének védelme, amely kiemelkedően fontos közbiztonsági feladat. A Fővárosi Katasztrófavédelmi Igazgatóság területi hatáskörű rendvédelmi szerv.

Fő feladata a katasztrófák hatósági megelőzése; a bekövetkező polgári veszélyhelyzetekben a  
mentés végrehajtása; a védekezés megszervezése és irányítása; a káros következmények  
felszámolása;a helyreállítás-újjáépítés megvalósítása.

**A Fővárosi Katasztrófavédelmi Igazgatóság rendeltetésének betöltése érdekében:**

Széleskörű iparbiztonsági, tűzvédelmi, polgári védelmi hatósági hatásköröket gyakorol: előír,  
engedélyez, tilt, korlátoz, ellenőriz és szankciókat alkalmaz. Veszélyhelyzetek megelőzése  
érdekében más hatóságok tevékenységét összehangolja.

A fővárosi, térségi és helyi hivatásos szervezetekkel, önkéntes és bevont- kötelezett polgári  
védelmi szervekkel, eszközparkkal, logisztikai háttérrel rendelkezik. Ingatlangazdálkodást  
végez.

Fontos hatásköröket gyakorol a fővárosi kritikus infrastruktúrák beazonosításában, felügyeletében, valamint a polgári veszélyhelyzeti tervezésben, a védelemigazgatásban, a nemzetgazdaság mozgósításában, az állami tartalékgazdálkodásban.

Területi szinten szabályozza, irányítja és felügyelet alatt tartja a megyei tűzvédelmi rendszert,  
helyi készenléti hivatásos szervei végzik a tűzoltást, műszaki mentést, a lakosság védelmét,  
tájékoztatását és riasztását. Irányítja az önkormányzati, létesítményi tűzoltóságok, bevont  
önkéntes egyesületek részvételét a tűzoltásban, műszaki mentésben. Fővárosi bevetés irányítást  
végez.

Modern távközlési, bevetés-irányítási, informatikai tart fenn.

Együttműködik a rendvédelmi szervekkel, a Honvédséggel, az önkormányzatokkal, a  
biztonságot szolgáló hatóságokkal.

Kapcsolatot tart civil- és karitatív szervezetekkel, azok szövetségeivel, oktatási, tudományos  
intézményekkel, a magyar médiával.